JABALPUR: छेड़छाड़ करता था बदमाश, पिता को पीटा, बेटी ने आत्महत्या कर ली | CRIME NEWS - Bhopal Samachar | No 1 MP Hindi News Portal (madhya pradesh) | हिन्दी समाचार
JABALPUR: छेड़छाड़ करता था बदमाश, पिता को पीटा, बेटी ने आत्महत्या कर ली | CRIME NEWS
जबलपुर। मध्यप्रदेश में जबलपुर की सौरभ कॉलोनी में शनिवार की शाम को पड़ोसी युवक द्वारा की जाने वाली रोज-रोज की छेड़छाड़ से तंग आकर एक 14 वर्षीय किशोरी ने आत्महत्या कर ली. जानकारी के अनुसार बीती शाम को आरोपी लड़की को जबरदस्ती मोबाइल दे रहा था और उस बात करने का दबाव बना रहा था. लड़की को लेकर परिजन शिकायत लेकर युवक के घर पहुंचे तो उसने उनके साथ मारपीट कर दी. इससे घबराकर किशोरी घर लौटी और कमरे का दरवाजा बंद कर फंदे पर झूल गई.
मृतक के पिता ने कहा कि मैंने उसे ऐसा करने से मना किया तो उसने मेरे साथ मारपीट कर दी.इस दौरान मेरी बेटी घबराकर घर के भीतर चली गई और कमरे जाकर फांसी के फंदे पर झूल गई. उसे जब अस्पताल ले जाया गया तो डॉक्टरों ने उसे मृत घोषित कर दिया. घटना की जानकारी मिलने के बाद अस्पताल पहुंची पुलिस ने मर्ग दर्जकर जांच शुरू कर दी है.